**DECIZIA ETAPEI DE ÎNCADRARE  
Nr. din .07.2018**

    Ca urmare a solicitării de emitere a acordului de mediu adresate de **SC POLARIS CAFE SRL** din com. Şcheia, sat Mihoveni, nr. 1, jud. Suceava, înregistrată la Agenţia pentru Protecţia Mediului Suceava cu nr. 5440 din 30.05.2018, în baza:

- Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului cu modificările şi completările ulterioare;

- Ordonanţei de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011,

- Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului,

autoritatea competentă pentru protecţia mediului Agenţia pentru Protecţia Mediului Suceava **decide**, ca urmare a consultărilor desfăşurate in cadrul şedinţei Comisiei de Analiză Tehnică din data de 6.07.2018, că proiectul **“Construire sală de festivităţi, amenajări exterioare, sistematizare verticală, locuir de parcare, racorduri/branşamente**”propus a fi amplasat în mun. Suceava, b-dul 1 Decembrie 1918, fn, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I**.Motivele care au stat la baza luării deciziei etapei de încadrare sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit b;

b) Conform criteriilor de selecţie din Anexa 3 la HG nr. 445/2009:

**1.Caracteristicile proiectului**

**a)** mărimea proiectului- se propune realizarea următoarelor lucrări:

- terenul aferent investiţiei are o suprafaţă de 7164 mp, este situat în intravilanul mun. Suceava şi este proprietatea SC Polaris Cafe SRL, conform extras CF nr. 52217/17.04.2018.

- se propune realizarea:

Suprafaţa totală desfăşurată este repartizată astfel:

**Parter:**

**TRONSON 1**

* Hol Central: Su = 221,11mp
* Garderoba: Su = 64,83 mp
* Magazie: Su = 62,93 mp
* Bar: Su = 15,80 mp
* Spatiu Formatie: Su = 17,71 mp
* G.S.B.: Su = 49,08 mp
* G.S.F.: Su = 59,39 mp

**TRONSON 2**

* Sala Festivitati: Su = 1.195.44 mp

**TRONSON 3**

* C.T.: Su = 17,73 mp
* G.S.: Su = 2,56 mp
* Vestiar: Su = 5,71 mp
* Bucatarie: Su = 157,55 mp
* Magazie: Su = 10,32 mp
* Spalator: Su = 7,31 mp
* Camera Frigorifica: Su = 8,42 mp
* Spatiu tehnic(post Trafo): Su = 8,38 mp
* Hol: Su = 7,93 mp
* Vestiar: Su = 5,24 mp
* G.S.: Su = 3,01 mp

**TRONSON 4**

* Spatiu de joaca copii.: Su = 55,84 mp
* Magazie.: Su = 16,25 mp
* Bar Su = 22,23 mp

- Alimentarea cu apă va fi asigurată prin racordarea la reţeaua orăşenească de alimentare cu apă cu o conductă PEHD cu Dn 150 mm pozată subteran sub adâncimea de îngheţ.

- Apele uzate vor fi colectate de reţele interioare şi transportate la reţeaua de canalizare orăşenescă prin intermediul unui colector din PVC-KG, montat subteran sub adâncimea de îngheţ. Apele uzate menajere provenite de la bucătărie vor fi preepurate printr-un separator de grăsimi, iar apoi deversate în reţeaua de canalizare.

- Energia termică va fi asigurată de 2 centrale termice cu funcţionare pe gaz metan, cu puterea termică de 40 kw fiecare.

- Gospodărirea deşeurilor- deşeurile menajere şi cele reciclabile se vor colecta separat pe categorii şi vor fi preluate de firmă specializată, în baza unui contract.

**b)** *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

**d)** *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte nocive*: nu este cazul;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase;

**g)** riscurile pentru sănătatea umană: nu este cazul;

**2. Localizarea proiectului**

**a)** *utilizarea actual şi aprobată a terenurilor*: conform certificatului de urbanism nr. 541/14.05.2018 eliberat de Primăria Municipiului Suceava, terenul este situat în intravilanul localităţii şi este proprietatea titularului proiectului.

**b)** *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

**c)** *capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: - nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Caracteristicile impactului potenţial**

**a)***. importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

**b).** *natura impactului-*  impact redus asupra mediului,

**c)***. natura transfrontieră a impactului-*  lucrările propuse nu au efecte transfrontieră;

**d)***. intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

**e).** *probabilitatea impactului* – impact redus, pe perioada de execuţie şi în perioada de funcţionare a obiectivului;

**f).** *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

**g**).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

**h)**. posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:nu este cazul.

**Condiţiile de realizare a proiectului**:

1. efectuarea lucrărilor va ţine cont de condiţiile de execuţie prevăzute de Certificatul de Urbanism nr. 541/14.05.2018 eliberat de Primăria Municipiului Suceava;
2. toate suprafeţele de teren rămase neocupate de construcţii vor fi amenajate ca spaţii verzi.

Prezenta decizie este valabilă pe toată perioada de punere în aplicare a proiectului.

    Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,  
Gheorghe Aldea**

**Şef Serviciu Avize, Acorduri, Autorizaţii, Întocmit,**

**ing. Constantin Burciu ing. Doru Cojocaru**